Luis Héctor Villalba

Mons. Luis Héctor kardinál Villalba (* 11. október 1934, Buenos Aires, Argentína) je argentínsky rímskokatolícky kňaz, biskup, ktorý v rokoch 1999 až 2011 arcibiskup metropolita arcidiecézy Tucumán. V rokoch 1984 až 1991 bol pomocným biskupom Buenos Aires a v rokoch 1991 až 1999 biskupom San Martina.

 Životopis 
Narodil sa 11. októbra 1934. Základné a stredné vzdelanie ukončil v Buenos Aires. V roku 1952 nastúpil do Metropolitného seminára v Buenos Aires po získaní titulu merkantile peritus na štátnych školách. V roku 1961 získal licenciát z teológie a cirkevných dejín na Pápežskej gregoriánskej univerzite v Ríme. Za kňaza bol vysvätený 24. septembra 1960. V roku 1961 získal licenciát z teológie a cirkevných dejín na Pápežskej Gregoriánskej univerzite.

V roku 1967 bol menovaný za prefekta hlavného seminára a profesora na Teologickej fakulte Katolíckej univerzity v Buenos Aires. V roku 1968 sa stal prvým riaditeľom odborného inštitútu San José, kde sa kandidáti kňazstva arcidiecézy pripravovali na kurzy filozofie a teológie. V rokoch 1969 až 1971 pôsobil ako dekan Teologickej fakulty a v roku 1972 bol menovaný za farára v Santa Rosa da Lima v Buenos Aires.

 Biskup 
Pápež Ján Pavol II. ho 20. októbra 1984 vymenoval za pomocného biskupa Buenos Aires a titulárneho biskupa Aufinia. 22. decembra toho istého roku ho arcibiskup Buenos Aires, kardinál Juan Carlos Aramburu vysvätil za biskupa; spoluvysvätenými boli Arnaldo Clemente Canale, pomocný biskup Buenos Aires, a Carmelo Juan Giaquinta, pomocný biskup Viedmy.

Dva po sebe nasledujúce mandáty (20052008 a 20082011) bol prvým podpredsedom Argentínskej biskupskej konferencie pod vedením vtedajšieho arcibiskupa Buenos Aires, kardinála Jorgeho Maria Bergoglia. Predtým bol prezidentom Biskupskej komisie pre katechézu a členom Komisie pre laický apoštolát.

16. júla 1991 bol menovaný za biskupa diecézy San Martín a ustanovený do úradu 26. októbra toho istého roku. 8. júla 1999 bol menovaný za arcibiskupa Tucumánu a ustanovený do úradu 17. septembra toho istého roku. 29. júna 2000 mu pápež Ján Pavol II. udelil pallium. V rokoch 2005 až 2011 pôsobil ako viceprezident Argentínskej biskupskej konferencie. Pápež Benedikt XVI. 10. júna 2011 prijal jeho rezignáciu, ktorú predložil z dôvodu vysokého veku.

 Kardinál 
Vatikán 11. decembra 2014 oznámil, že noví kardináli budú vymenovaní na konzistóriu 14. februára 2015. 4. januára 2015 pápež František oznámil mená 20 kardinálov, vrátane 15, ktorí mali menej ako 80 rokov. Emeritný pápež Benedikt XVI. sa opäť zúčastnil konzistória a pred obradom aj po ňom ho privítal pápež František. Na tomto konzistóriu ktoré sa konalo v bazilike sv. Petra bol vymenovaný za kardinála – kňaza s  titulárnym kostolom San Girolamo a Corviale. Svoj titulárny kostol prevzal 9. mája 2015.

Od 16. augusta do 23. októbra 2017 pôsobil ako apoštolský administrátor arcidiecézy Tucumán.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Argentínski kardináli
Kategória:Argentínski rímskokatolícki arcibiskupi
Kategória:Argentínski rímskokatolícki kňazi
Kategória:Argentínske osobnosti talianskeho pôvodu
Kategória:Osobnosti z Buenos Aires
Kategória:Absolventi Pápežskej univerzity Gregoriany